Tynset flyklubb, i samarbeid med Luftforsvaret, bygget i 1953 flystripen som en reserveflyplass. Den fremstår som en av landets beste gressbaner. Med dugnadsinnsats holdes banen oppe både sommer og vinter. Det er bygget klubbhus og tre hangarer som huser seks fly. Klubben eier ett fly, en fireseters Cessna. Tynset flyklubb, som er en av landets eldste, driver egen flyskole.